b'\n_START_ARTICLE_\nMigrantski delavec\n_START_PARAGRAPH_\nMigrantski delavec ima razli\xc4\x8dne uradne pomene in konotacije v razli\xc4\x8dnih delih sveta. Definicija Zdru\xc5\xbeenih narodov je \xc5\xa1iroka in vklju\xc4\x8duje vse ljudi, ki delajo zunaj svoje domovine. Nekateri od teh so izseljenci. Ve\xc4\x8d dr\xc5\xbeav ima na milijone tujih delavcev. Veliko jih ima nekaj milijonov nezakonitih priseljencev, ve\xc4\x8dina od njih je tudi delavcev._NEWLINE_Po podatkih Mednarodne organizacije dela je bilo od leta 2014 po ocenah 232 milijonov mednarodnih migrantov v svetu (opredeljeni kot osebe \xc5\xbeive\xc4\x8de zunaj svoje rojstne dr\xc5\xbeave, za 12 mesecev ali ve\xc4\x8d) in za pribli\xc5\xbeno polovico od njih so ocenili da je delovno aktivnih (zaposleni ali iskalci zaposlitve). _NEWLINE_Po navedbi Panos in\xc5\xa1tituta ni primerno da se prosilce za azil in begunce \xc5\xa1teje kot "nezakonite priseljence". Po eni strani so njihovi  razlogi za selitev druga\xc4\x8dni od tistih migrantov, in na drugi strani, mednarodno pravo priznava, da tisti, ki be\xc5\xbeijo pred konflikti ali jih preganjanjajo morajo pre\xc4\x8dkati mednarodne meje brez dovoljenja in ne bi smeli biti kaznovani za to._NEWLINE_Izraz se lahko uporablja tudi za opis nekoga, ki se seli znotraj dr\xc5\xbeave, morda svoje lastne, da bi opravljal sezonsko delo.\n_START_SECTION_\nEvropska unija\n_START_PARAGRAPH_\nNedavna \xc5\xa1iritev Evropske unije je ponudila mnogo ljudem mo\xc5\xbenost selitve in dela v drugih dr\xc5\xbeavah EU. V \xc4\x8dasu \xc5\xa1iritve leta 2004 in 2007 so obstoje\xc4\x8de dr\xc5\xbeave imele pravico, da dolo\xc4\x8dijo prehodno ureditev za omejevanje  dostopa do njihovih trgov dela. Po drugi svetovni vojni Nem\xc4\x8dija ni imela dovolj delavcev, zato so povabili ljudi iz drugih evropskih dr\xc5\xbeav za delo v svoji dr\xc5\xbeavi. To povabilo se je kon\xc4\x8dalo leta 1973. Ti ljudje so bili znani kot Gastarbeiterji._NEWLINE_1. marec je postal simboli\xc4\x8den dan za stavko migrantov. Ta dan zdru\xc5\xbeuje vse priseljence in jim da skupen glas in mo\xc5\xbenost spregovoriti proti rasizmu, diskriminaciji in socialni izklju\xc4\x8denosti na vseh ravneh \xc5\xbeivljenja. Transnacionalni protesti 1. marca so bili prvotno uvedeni v ZDA v letu 2006 in so spodbudili migrante v drugih dr\xc5\xbeavah, da se organizirajo in ukrepajo na ta dan. V Avstriji je stavka prvih transnacionalnih migrantov (Transnationaler Migrant innenstreik) potekala marca 2011 v obliki zborovanj, na primer manifestacij, ter tudi v obliki \xc5\xa1tevilnih decentraliziranih manj\xc5\xa1ih zborovanjih.'